আফগানিস্তানৰ পৰিস্থিতিকলৈ আজি প্ৰধানমন্ত্ৰী নৰেন্দ্ৰ মোদীয়ে গভীৰ উদ্বেগ ব্যক্ত কৰে। তালিবানৰ নাম উচ্চাৰণ নকৰা কৈয়ে মোদীয়ে কয় যে আফগানিস্তানৰ পৰিস্থিতিৰ পৰা মধ্য এছিয়াই শিক্ষা ল'ব লাগিব।
আজি প্ৰধানমন্ত্ৰী নৰেন্দ্ৰ মোদীয়ে ভাৰত-মধ্য এছিয়া সন্মিলনত ভিডিঅ' কনফাৰেন্সৰ জৰিয়তে ভাষণ দিয়ে। সন্মিলনত অংশগ্ৰহণ কৰি মোদীয়ে কয় যে আভ্যন্তৰীণ সুৰক্ষা আৰু সমৃদ্ধিৰ স্বাৰ্থত ভাৰত আৰু মধ্য এছিয়াৰ মাজত সু-সমন্বয় স্থাপন কৰাটো অতি জৰুৰী হৈ পৰিছে।
মোদীয়ে তেওঁৰ ভাষণত কয় যে এতিয়া সকলোৱে আফগানিস্থানৰ পৰিস্থিতিক লৈ চিন্তিত । এনে পৰিস্থিয়ে সেয়ে ভাৰত আৰু মধ্য এছিয়াৰ মাজত সহযোগিতা বৃদ্ধিৰ বিষয়টোক অধিক জৰুৰী কৰি তুলিছে। আজিৰ ভাৰ্চুৱেল সন্মিলনত পাঁচগৰাকী ৰাষ্ট্ৰপতিয়ে অংশগ্ৰহণ কৰে।
কাজাখস্তানৰ ৰাষ্ট্ৰপতি কাচিম-জোমাৰ্ট টোকায়েভ, উজবেকিস্তানৰ শৱকত মিৰ্জিয়োয়েভ, তাজিকিস্তানৰ এমোমালি ৰহমান, তুৰ্কমেনিস্তানৰ গুৰবানগুলি বেৰ্দিমুহামেদো আৰু কিৰগিজ গণৰাজ্যৰ ছাদিৰ জাপাৰোভে সন্মিলনত অংশগ্ৰহণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
